CELEX: C2007/235/32
Language: et
Date: 2007-10-06 00:00:00
Title: Kohtuasi T-289/07: 30. juulil 2007 esitatud hagi — Caisse Nationale des Caisses d'Épargne et de Prévoyance versus komisjon

6.10.2007   
            
            
               ET
            
            
               Euroopa Liidu Teataja
            
            
               C 235/18
            
         30. juulil 2007 esitatud hagi — Caisse Nationale des Caisses d'Épargne et de Prévoyance versus komisjon
   (Kohtuasi T-289/07)
   (2007/C 235/32)
   Kohtumenetluse keel: prantsuse
   Pooled
   
      Hageja: Caisse Nationale des Caisses d'Épargne et de Prévoyance (CNCEP) (Pariis, Prantsusmaa) (esindajad: advokaadid F. Sureau, D. Théophile, É. Renaudeau)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 10. mai 2007. aasta otsus C(2007) 2110, lõplik, vastavalt EÜ artikli 86 lõikele 3, mis puudutab Banque Postale'ile, Caisse d'Épargne'le ja Crédit Mutuel'ile antud eriõigusi livret A ja livret bleu jaotamiseks;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagiga palub hageja tühistada komisjoni 10. mai 2007. aasta otsuse C(2007) 2110, lõplik, mis kuulutab EÜ artikli 86 lõikega 1 koostoimes EÜ artiklitega 43 ja 49 vastuolus olevaks Prantsuse Code Monétaire et Financier sätted, mis annavad kolmele krediidiasutusele, kelleks on Banque Postale, Caisse d'Épargne et de Prévoyance ja Crédit Mutuel, eriõigused livret A ja livret bleu jaotamiseks.
   Oma hagi toetuseks esitab hageja kuus väidet.
   Esimene väide põhineb menetlusnormide rikkumisel, mis seisneb selles, et komisjon ei järginud hageja kaitseõigust ning et otsus ei ole piisavalt põhjendatud.
   Sisu osas väidab hageja, et komisjon kohaldas õigust valesti, kui leidis, et eriõigused livret A ja livret bleu jaotamiseks kujutavad endast per se asutamisvabaduse piirangut. Hageja väidab, et komisjon tegi hindamisvea, kui sedastas, et need eriõigused muudavad ühenduse vabaduste kasutamise Prantsusmaal tegelikkuses vähematraktiivseks.
   Peale selle väidab hageja, et vaidlustatud otsusega rikkus komisjon õigusnormi ja tegi hindamisvea, kui asus seisukohale, et neid eriõigusi ei saa õigustada EÜ artikli 86 lõikega 2, ning samuti tegi ta hindamisvea, kui leidis, et neid ei õigusta üldisest huvist tulenevad ülekaalukad põhjused.
   Lõpuks väidab hageja, et komisjon eksis, kui hindas asjaomast siseriiklikku meedet teenuste osutamise vabaduse põhimõtte valguses.